Kari Simonsen

**Kari Simonsen** (født 1937) er en norsk skuespillerinne som er kjent fra teater, film og TV. Hun var også en av flere faste programledere i talkshowet *[[Studio 5]]* som gikk på TV-kanalen FEM. Simonsen spilte rollen som Gjertrud Krogstad i såpeserien *[[Hotel Cæsar]]* på TV 2.

Hun er utdannet ved Statens teaterhøgskole.

## Karriere
Simonsen er en original og temperamentsfull skuespiller med bred publikumsappell såvel på teater som film, TV og radio. Hun var ansatt på Oslo Nye Teater fra 1960 til 1972, hvor hun blant annet spilte Sally Bowles i *[[Cabaret]]*. I 1972 ble hun fast ansatt ved Nationaltheatret, men har også spilt ved både Edderkoppen teater og Chat Noir. Hun kom tidlig med i Wesenlund-sfæren og gjorde utallige sketsjer sammen med Wesenlund/Heide Steen i blant annet radioserien *[[Hørerøret]], Vårt Partis våroffensiv 1968* og senere i flere episoder av *[[Fleksnes]]*. Hun ga også stemme til Kjell Aukrusts figur «Solan Gundersen» i Ivo Caprinos animasjonsfilm ''Flåklypa Grand Prix'' fra 1975.

Hun har vært med i flere filmer og i forestillinger på ABC-teatret, Victoria Teater, Black Box Teater, Chateau Neuf og Bryggeteatret.

I 1998 spilte hun rollen som fru Peachum, tiggerkongens kone, i *[[Tolvskillingsoperaen]]* av Bertolt Brecht. Forestillingen gikk på Nationaltheatrets Amfiscene i 65 fulle hus. Hun hadde også i mange år rollen som Mor Åse i teateroppsetningen av *Peer Gynt* under Peer Gynt-stemnet ved Gålåvatnet, og var i oktober 2006 med på en konsertversjon av denne forestillingen i Central Park i New York.

## Familie
Hun var gift med forfatteren Peder Wright Cappelen (død 1992) og er mor til forskerne Herman (filosof), Alexander (økonom) og Cornelius (statsviter) Cappelen. Kari Simonsen er datter av Jon Simonsen (1900–1975) og Marie Louise Heiberg (1910–2007). Advokaten Gustav Heiberg Simonsen var hennes bror (og far til journalisten Marie Simonsen).  Karis mormor Signe Konow (1871–1920) var etterkommer av gårdbruker, forfatter og politiker Wollert Konow (1809–1881) fra Bergen som i 1839 giftet seg med Maria Louise Oehlenschläger (1818–1910), datter av Adam Gottlob Oehlenschläger. Kari er poetens tipptippoldebarn, og er blant hans siste etterkommere. 
:*Se [[Heiberg]]
== Filmografi ==
* 1959: *5 loddrett* (spillefilm)
* 1965: *Nydelige nelliker* (spillefilm)
* 1965: *To på topp* (spillefilm)
* 1969: *Og takk for det* (TV-serie)
* 1970: *Olsenbanden og Dynamitt-Harry* (spillefilm)
* 1972: *Fleksnes* – «[[Blodgiveren]]» (TV-serie) – sykepleier)
* 1974–1988: *Fleksnes Fataliteter* (TV-serie)
* 1974: *Den siste Fleksnes* (spillefilm)
* 1974: *Fleksnes* – «[[Når hver tar sin]]» (TV-serie) – en date
* 1975: *Flåklypa Grand Prix* (animasjonsfilm)
* 1977: *Mormor og de åtte ungene i byen* (spillefilm)
* 1979: *Mormor og de åtte ungene i skogen* (spillefilm)
* 1979: *To gode venner*
* 1982: *Fleksnes* – «[[Tryggere kan ingen være]]» (TV-serie) – løssluppen dame
* 1985: *Øye for øye* (spillefilm)
* 1985: *Deilig er fjorden!* (spillefilm)
* 1988: *Fleksnes* – «[[Rotbløyte '88]]» (TV-serie) – fru Olsen ved Perleporten
* 1989: *Vertshuset den gyldne hale* (NRK Julekalender)
* 1990: *Svampe* (barnefilm)
* 1992: *Ute av drift* (spillefilm)
* 1994: *Liv* (TV-film)
* 1994: *Afrika* (TV-film)
* 1998: *Cellofan – med døden til følge* (spillefilm)
* 1998: *Bare skyer beveger stjernene* (spillefilm)
* 1998: *Absolutt blåmandag* (spillefilm)
* 1999: *Sofies verden* (spillefilm)
* 2000: *Aberdeen* (spillefilm)
* 2000: *Når nettene blir lange* (spillefilm)
* 2002: *Liten tue*
* 2002: *Tyven, tyven* (spillefilm)
* 2006: *Kunsten å tenke negativt* (spillefilm)
* 2012: *Pyramiden* (kortfilm)
* 2013: *Detektiv Downs* (spillefilm)
* 2020: *Børning 3'' (spillefilm)

## Referanser


## Eksterne lenker
* 
* Kari Simonsen hos Filmfront